LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 228**

**2021.gada 5.oktobrī plkst.10.00**

Videokonferences formātā

Sēdē piedalās:

**komisijas deputāti:**

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

**uzaicinātās personas:**

* Valsts robežsardzes Galvenās pārvaldes Juridiskās nodaļas priekšnieks **Jānis Voitehovičs**
* Valsts robežsardzes Galvenās pārvaldes Personāla pārvaldes vadītāja **Solvita Tocs-Macāne**
* Aizsardzības ministrijas Juridiskā departamenta Tiesību aktu nodaļas vadītāja vietniece **Irina Šamarina**
* Aizsardzības ministrijas Krīzes vadības departamenta Visaptverošas valsts aizsardzības ieviešanas koordinācijas nodaļas vecākais referents **Ričards Muižnieks**
* Aizsardzības ministrijas Nacionālo bruņoto spēku pārstāvis pulkvedis **Didzis Nestro**

**citas personas:**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, B.Veiskate, E.Kalniņa.**

**Sēdi vada:** komisijas priekšsēdētājs J.Rancāns

**Sēdi protokolē:** E.Kalniņa

**Sēdes veids:** atklāta

Darba kārtība:

**1. Grozījumi Valsts robežsardzes likumā (1162/Lp13) 1. lasījums.**

**2. Dažādi.**

**J.Rancāns** atklāj sēdi un informē par izskatāmo darba kārtību un uzaicinātajām amatpersonām.

**1. Grozījumi Valsts robežsardzes likumā (1162/Lp13) 1. lasījums.**

J.Rancāns dod vārdu likumprojekta autoriem – Iekšlietu ministrijas vai VRS pārstāvim.

J.Voitehovičs informē par ministrijas izstrādātajiem grozījumiem likumprojektā – MK tika uzdots izstrādāt MK noteikumus, kas noteiktu kārtību, kādā robežsardze ieceltu amatā profesionālā dienesta kareivi. Pēc likumprojekta pieņemšanas tika uzsākts darbs pie šo MK noteikumu izstrādes sadarbībā ar AM un NBS. MK noteikumu projekta izstrādes gaitā nācās secināt, ka šobrīd pastāv būtiskas atšķirības starp šīm divām institūcijām – VRS un NBS, lai izstrādātu šādu regulējumu. Minētie aspekti atšķirībās skar atlīdzības jautājumus, apgādes jautājumus. Šobrīd šādu institūtu – robežsarga iecelšanu profesionālā dienesta karavīra amatā – nav iespējams izveidot, tādēļ ir piedāvājums to no likuma izslēgt, attiecīgi nebūtu vairs nepieciešami MK noteikumi.

R.Muižnieks papildina, ka arī atbalsta VRS izstrādāto likumprojektu.

R.Bergmanim ir jautājums, vai nupat pieņemtajā Robežsardzes likumā izmaiņas par to, ka nepieciešamības gadījumā, ja VRS pāriet NBS pakļautībā – kā šādas izmaiņas var ietekmēt turpmāko sadarbību starp NBS un VRS, jo tā integritāte ir ļoti nopietna, lai krīzes gadījumā varētu darboties – kopīgas apmācības, cilvēku piekomandēšana, pārapbruņošana utt.

J.Voitehovičs atbild, ka redakcijas ir saskaņotas ar AM un NBS, kāds būs noteikumu saturs – nekādas problēmas nav identificētas. VRS sadarbība ar NBS notiek un notiks arī turpmāk, neskatoties uz to, ja no šī institūta atsakās.

D.Nestro piekrīt, ka problēmām nevajadzētu būt, jo saistībā ar Valsts aizsardzības operatīvo plānu ir izstrādāti uzdevumi un shēmas, kādā veidā VRS iekļaujas NBS sastāvā, un kādus konkrēti uzdevumus veic.

J.Rancāns aicina deputātus konceptuāli atbalstīt likumprojekta virzību 1.lasījumam.

*Deputāti atbalsta likumprojekta virzību 1.lasījumam.*

**LĒMUMS:**

- konceptuāli atbalstīt likumprojektu “Grozījumi Valsts robežsardzes likumā” (1162/Lp13) un virzīt to izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu otrajam lasījumam – 1 nedēļa;

- noteikt par referentu M.Šteinu.

**2`. Dažādi.**

**J.Rancāns** vērš uzmanību, ka AIKNK sadarbībā ar Saeimas Sabiedrisko attiecību biroju rīko ikgadējo fotokonkursu “Sardzē par visdārgāko”, kas organizēts un veltīts zemessardzes tematikai, atzīmējot Zemessardzes 30.gadadienu. Tā kā aktivitāte ir diezgan zema, lūdz komisijas deputātus izplatīt šo aicinājumu savos sociālajos tīklos. Tāpat aicina piedalīties kādus no deputātiem arī 15.oktobrī attiecīgā konkursā norisē un vērtēšanā, kā arī 2.novembrī, kad būs atklāšana.

Atgādina, ka rīt notiks komisijas slēgta izbraukuma sēdē NBS Apvienotajā štābā par operatīvās darbības tiesiskā regulējuma piemērošanas efektivitāti, par problemātiku.

**J.Rancāns** pateicas uzaicinātajām personām par dalību komisijas sēdē un slēdz sēdi.

Sēde pabeigta plkst. 10.20.

Komisijas priekšsēdētājs J.Rancāns

Komisijas sekretārs E.Šnore